Ingvar Wixell

**Karl Gustaf Ingvar Wixell** (1931–2011) var en svensk operasanger og en av 1900-tallets ledende barytoner. Wixell hadde en aktiv internasjonal karriere innen opera og konserter fra 1955 til 2003. Han sang hovedsakelig roller fra det italienske repertoaret og var ifølge ''The New York Times'' «mest kjent for sine stødige og medrivende tolkninger av Giuseppe Verdis store barytonroller som Rigoletto, Simon Boccanegra, Amonasro i *[[Aida]]* og Germont i *[[La traviata]]*». Han høstet også mye ros og anerkjennelse for sin tolkning av Don Carlos i Giuseppe Verdis *[[La forza del destino]]*.  

## Oppvekst og studier
Ingvar Wixell var sønn av reparatøren Otto Wixell og Gertrud, født Lundgren. Han kom fra en musikalsk familie i Luleå. Der begynte han å synge i kor og å spille bratsj i *Luleå orkesterförening*. Etter å ha tatt sangtimer hos operasangeren og sangpedagogen Dagmar Gustafson i Stockholm, studerte han ved Kungliga Musikhögskolan Stockholm, der han avla eksamen i 1955.

## Karriere

### Opera
I 1965 fikk han sin scenedebut som Papageno i Mozarts *[[Tryllefløyten]]* på en turné med Riksteatern. Han var ansatt på Kungliga Teatern i perioden 1955–1967. Der sang han til å begynne med mer lyriske roller som Figaro i Rossinis *[[Barbereren i Sevilla]]* og Escamillo i Georges Bizets *[[Carmen]]*, men senere fikk han mer dramatiske roller som Amonasro i Giuseppe Verdis *[[Aida]]*, Baron Scarpia i Giacomo Puccinis *[[Tosca]]* og tittelrollene i Verdis *[[Rigoletto]]* og *Simon Boccanegra*.

I 1967 stod Wixell for første gang på scenen i USA; det skjedde i San Francisco, der han sang rollen som Belcore i Gaetano Donizettis *[[L’elisir d’amore]]*. I den svenske Melodifestivalen 1965 framførte Wixell samtlige bidrag. Han framførte siden vinnermelodien «Annorstädes vals» i Eurovision Song Contest (Melodi Grand Prix) samme år. Under festspillene i Salzburg 1967 spilte han grev Almaviva i Mozarts *[[Figaros bryllup]]* og Don Pizarro i Beethovens *[[Fidelio]]*. Samme år sang han for første gang på Deutsche Oper Berlin, og ble etterhvert fast medlem av ensemblet i mer enn 30 år. Han gjorde sin siste forestilling der som Scarpia mot Katarina Dalayman den 9. november 1998.

Wixell sang sin første rolle under Festspillene i Bayreuth i 1971, som «Heerrufer» i *[[Lohengrin]]*. Den første gangen han opptrådte på Covent Garden var i 1972, i tittelrollen i Giuseppe Verdis *Simon Boccanegra*. Hans debut på Metropolitan Opera i New York var som *[[Rigoletto]]* i 1973. Han opptrådte også i Salzburg, Wien og München. Wixell avsluttet sin karriere med rollen som musikklæreren i *[[Ariadne på Naxos]]* av Richard Strauss, på Malmö Opera i 2003.

### Andre sjangre
Ingvar Wixell fremførte også sanger i andre sjangre enn opera, deriblant operetter og svisker, og ble på 1960-tallet svært populær med sine tolkninger og innspillinger av *Fridas bok*, en samling viser som Birger Sjöberg ga ut i 1922. Sammen med bassen Erik Saedén spilte han også inn Gunnar Wennerbergs *[[Gluntarne]]* med Åke Jelvings orkester og med Ejnar Haglund ved flygelet. Han representerte Sverige i Eurovision Song Contest 1965 med sangen «Absent Friend».

## Priser og utmerkelser
* 1967 – utnevnt til æresmedlem av studentforeningen Norrlands nation, den største studentforeningen i universitetsbyen Uppsala
* 1970 – Berliner Kammersänger i Tyskland
* 1973 – Hovsångare
* 1978 – Litteris et Artibus
* 1979 – Großes Verdienstkreuz der Bundesrepublik Deutschland
* 1980 – den 8. mai ble han medlem nr. 830 av Kungliga Musikaliska Akademien
* 1991 – tildelt Illis Quorum for «hans betydelsefulla och världen över uppmärksammade insatser inom sångkonsten, i synnerhet på operans område»
* 1993 – Teaterförbundets gullmedalje for «utomordentlig konstnärlig gärning»
* 2004 – Medaljen för tonkonstens främjande

## Familie
Ingvar Wixell var gift to ganger. Fra 1956 til 1964 var han gift med operasangeren Busk Margit Jonsson (1929–2011); med henne fikk han datteren Marit Wixell (født 1956). I 1968 giftet han seg på nytt med Margareta Henriksson (født 1937), som tidligere hadde vært gift med den tyske skuespilleren Wolfgang Neuss. Ingvar Wixell adopterte deres datter, Harriet «Jette» Neuss Wixell (født 1962).

## Referanser


## Eksterne lenker
* 
* 
*